### | | | | --- | --- | | | | | --- | | **Teknik- og Miljøudvalget** 10. oktober 2019 Sagsnr. 710-2018-46600 Dok.nr. 710-2019-101863 Sagsbehandler DPLVSO | | 63.                 Projektforslag fra [adresse] for etablering af elektrisk varmepumpe - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

I denne sag skal Teknik- og Miljøudvalget tage stilling til
et projektforslag fra [adresse], der ønsker at etablere en 1,3
MW varmepumpe med varmeoptag fra udeluften. Varmepumpen installeres i en ny
varmecentral, som ønskes placeret ved [adresse], nordøst for [adresse] - se
bilag 1 i vedlagte projektforslag.

[adresse] varmeproduktion er i dag
udelukkende baseret på naturgas, da værket ikke længere modtager overskudsvarme
fra OL Biogas ApS. Med et 1,3 MW varmepumpeanlæg kan produktionen af varme fra
naturgasmotor og -kedel reduceres med ca. 6.729 MWh/år. Varmepumpeanlægget
forventes dermed at dække ca. 85 % af [adresse] årlige
varmeproduktion.

I henhold til Varmeforsyningsloven skal [adresse] i
forbindelse med sagsbehandlingen af et projektforslag for kollektiv
varmeforsyningsprojekter blandt andet sikre, at projektet er i overensstemmelse
med den kommunale varmeplanlægning. Samtidig skal det sikres, at projektet ud
fra en samfundsøkonomisk, brugerøkonomisk og miljømæssig konkret vurdering er
det mest fordelagtige projekt.

En godkendelse efter varmeforsyningsloven forpligter ikke
kommunen til efterfølgende også at yde kommunegaranti til eventuelle lån til
projektets realisering.

**VURDERING**

På baggrund af oplysningerne i projektforslaget vurderer
Teknik og Kultur, at projektet både er samfundsøkonomisk og miljømæssigt
fordelagtigt.

Varmepumpen med tilhørende anlæg medfører en investering på
12,4 mio. kr., men med salg af forventede energibesparelser for ca. 1,4 mio.
kr. bliver den samlede anlægsudgift for [adresse] på 11,0 mio.
kr.

Gennemførelsen af projektet vil
medføre:

* en samfundsøkonomisk fordel på 2,4
  mio. kr., set over 20 år
* en årlig driftsbesparelse for [adresse] på
  knap 900.000 kr.
* en årlig besparelse pr.
  standardforbruger på ca. 3.250 kr. inkl. moms

Det samlede projekt vil over 20
år medføre en reduktion af CO2-udledningen på i alt 31.129 tons CO2,
svarende til en reduktion på ca. 77 % af den nuværende CO2-udledning
fra [adresse].

Gennemførelsen af projektet er i
overensstemmelse med [[adresse]
Kommunes strategiske varmeplan](http://favrskov.viewer.dkplan.niras.dk/dkplan/dkplan.aspx?cmsid=3281), der skal sikre,
at varmeforsyningen i kommunen fremadrettet baseres på størst mulig anvendelse
af vedvarende energi samt, at varmeforsyningen udvikles med størst mulig
gevinst for både forbrugernes økonomi og samfundsøkonomien.

[adresse] godkendelse af
projektet er betinget af,

* at der er gennemført VVM-screening
  af det samlede varmepumpeanlæg
* at [adresse] ejer og
  har tinglyst adkomst til matr. nr. 5ck, [adresse], [adresse]

[adresse] er selv
ansvarlig for at indhente eventuelle øvrige fornødne tilladelser, herunder
landzone- og byggetilladelse, til brug for realiseringen af projektet.

Teknik og Kultur vurderer ikke,
at projektet kræver udarbejdelse af et tillæg til varmeværkets gældende miljøgodkendelse,
da varmepumpen ikke etableres på værkets nuværende grund og da der ikke
foretages ændringer af værkets eksisterende anlæg.

**ØKONOMI**

[adresse] forventer
at søge Favrskov Kommune om kommunegaranti for optagelse af lån i Kommunekredit
på 11,0 mio. kr., hvoraf der skal betales stiftelsesprovision til kommunen. Der
vil blive fremsendt en særskilt ansøgning om kommunegaranti til behandling i
Byrådet. Det kommunegaranterede lån er en betingelse for, at projektet kan
gennemføres.

**INDDRAGELSE**

Projektforslaget har været sendt i høring ved HMN Naturgas,
der har meddelt, at de ikke har bemærkninger til projektforslaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse] projektforslag for etablering af elektrisk varmepumpe
godkendes.

**BESLUTNING**

**Bilag**

|  |  |
| --- | --- |
| Projektforslag fra [adresse] for etablering af elektrisk varmepumpe | 710-2019-174046 |